stanford-oval/wikipedia huggingface dataset:
אינטרפרון בטא 1b
ממצאים

הניסוי הקליני המכריע של בטאפרון היה המחקר הגדול הראשון, האקראי ומבוקר הפלצבו בטרשת נפוצה, והוביל לאישורה באירופה ובארצות הברית לטיפול בטרשת נפוצה מסוג התקפי- הפוגתי. מחקר זה אף קבע סטנדרטים חדשים לניסויים אקראיים מבוקרים בטרשת נפוצה.
הניסוי הקליני המכריע של בטאפרון הוכיח כי הטיפול מסייע להפחתת מספר ההתקפים שהחולים חווים, מאריך את פרק הזמן שבין ההתקפים, מפחית את חומרת ההתקפים ומקטין את מספר הפגיעות הנוספות הנראות בהדמיית תהודה מגנטית.
מחקר בנפיט (BENEFIT)בקרב חולים עם אירוע קליני ראשון המרמז על טרשת נפוצה, הדגיש את החשיבות של טיפול מוקדם בבטאפרון.
במחקר זה, הפגין טיפול בבטאפרון את ההשפעות הבאות:
הטיפול בבטאפרון הפחית את הסיכון להתפתחות טרשת נפוצה מוגדרת קלינית ב-50 אחוזים בהשוואה לפלצבו.
חולים בקבוצת הבטאפרון נמצאו מוגנים פי שניים מפני התפתחות טרשת נפוצה (על פי מק' דונלד).
בקבוצת שלא טופלה, כמחצית מהמשתתפים שחוו התקף קליני ראשון פיתחו טרשת נפוצה בתוך שישה חודשים ראשונים. 85 אחוזים אובחנו כלוקים בטרשת נפוצה בתוך שנתיים.
בטאפרון עיכבה את תחילתה של טרשת נפוצה מוגדרת קלינית בשנה שלמה.
טיפול מוקדם בבטאפרון עיכב התקדמות דרגת נכות ב-40 אחוזים, בהשוואה לחולים שטופלו מאוחר לאחר התקף שני או לאחר שנתיים.
ניתוחים של תת-קבוצות הצביעו על כך שהירידה בסיכון להתפתחותה של טרשת נפוצה מוגדרת קלינית הייתה ניכרת עוד יותר בקרב חולים עם מחלה פחות פעילה ופחות מפושטת, בהשוואה לכלל אוכלוסיית המחקר ולחולים עם מחלה מפושטת יותר.
רמת שביעות הרצון של החולים מהטיפול בבטאפרון הייתה גבוהה. 96% מכל החולים המתאימים שטופלו בבטאפרון בחרו להשתתף במחקר.
מינון ונטילת התרופה

בטאפרון ניתנת אחת ליומיים באמצעות זריקה תת-עורית, המספקת את אחד המינונים הגבוהים ביותר של אינטרפרון-בטא הזמין לטיפול בצורות שונות של טרשת נפוצה. בטאפרון היא הנוסחה הלא-חומצית היחידה של אינטרפרון-בטא, ועשויה לכן לסייע להקלת הכאב בעת ההזרקה. בנוסף לכך, בטאפרון הנה התרופה היחידה לטרשת נפוצה שאינה מצריכה אחסון בתנאי קירור. בטאפרון ניתן גם לאחסן בטמפרטורת החדר למשך יותר משלושים יום, מה שמקל על האחסון, ההזרקה והנסיעות של החולים.
פרופיל בטיחות

התגובות השליליות הנפוצות ביותר שדווחו עד כה הן תגובה עורית באזור ההזרקה, חולשה, מערך תסמינים דמוי שפעת וכאב ראש.
לשליטה טובה על תופעות עוריות יש לבצע סבב במקומות ההזרקה וליטול משככי כאבים.
יש להשתמש באמצעי מניעת הריון בקרב נשים בגיל הפוריות.
בדומה לשימוש בכל קבוצת האינטרפרונים יש לבצע ניטור בחולים הסובלים מפגיעה בכבד או בכליות, ולבצע בדיקות דם על פי הוראת רופא.
הערות שוליים

↑  Goodin et al. J. Medical Res March 2007
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פאבל קרושבאנו

| --- | --- |

 לידה:  15 בינואר 1860 (יוליאני) Ghindești, מולדובה 
 פטירה:  5 ביוני 1909 (יוליאני) (בגיל 49) קישינב, האימפריה הרוסית 
 מדינה:  האימפריה הרוסית 
 תפקיד:  חבר בדומה הממלכתית של האימפריה הרוסית 
 מפלגה:  ברית העם הרוסי 
 השקפה דתית:  הכנסייה האורתודוקסית הרוסית 
 
פאבל קרושבאנו (ברומנית: Pavel Crușeveanu וברוסית: Павел Александрович Крушеван‏; 27 בינואר 1860 - 18 ביוני 1909) היה עיתונאי, פובליציסט, עורך עיתונים ופוליטיקאי רוסי ממוצא רומני, הראשון שפרסם את הזיוף הנודע של הפרוטוקולים של זקני ציון, תומך נלהב של הצאר, אנטישמי וקיצוני ימני, משתף פעולה עם המשטרה הפוליטית באימפריה הרוסית, משתתף פעיל ב"מאות השחורות". פרסומיו השקריים על עלילת דם בדויה היו הרקע לפרעות קישינב ב-1903.
נולד למשפחת אצולה בנפת בסרביה של האימפריה הרוסית (לפי הגבולות הנוכחיים Ghindești, Florești, מולדובה), שם השלים לימודים של ארבע כיתות בית ספר. אחותו למחצה, שרה בורנשטיין (נולדה אנסטסיה קרושבן), התגיירה ונישאה לחיים בורנשטיין. עיתונו של קרושבאן פרסם התקפות יומיות על שרה וחיים, האשים את הקהילה היהודית בחטיפת שרה, והציע פרס כספי לכל מי שיכול לאתר את אחותו "מתה או חיה". שרה וחיים ברחו מרוסיה עקב האיומים, והתיישבו בבולטימור, מרילנד, ארצות הברית.
הערות שוליים

↑  Convert to Judaism Says Brother’s Balked Love Led to Kishinev Pogrom.
| --- | --- |
בקרת זהויות :  NLI: 987007308113705171  GND: 1036888959  ISNI: 0000 0000 2697 1922  LCCN: n84141272  VIAF: 45706766   WorldCat (עם VIAF): 45706766
יחזקאל בנט

| --- | --- |
אין תמונה חופשית
 לידה:  17 באוקטובר 1862 כ"ג בתשרי ה'תרכ"ג
 פטירה:  6 ביוני 1913 (בגיל 50) א' בסיוון ה'תרע"ג
 מקום פעילות:  טרנסילבניה
 תקופת הפעילות:  ? – 6 ביוני 1913 
 תחומי עיסוק:  הלכה
 רבותיו:  סבו, הרב שלמה גאנצפריד, הרב שמחה בונם סופר
 חיבוריו:  משיב טעם
 בת זוג:  חיה רבקה, בת הרב אברהם יצחק גליק
 
 תפקידים נוספים:  רב עיר 
 
הרב יחזקאל בנט (לפעמים: בנעט; כ"ג בתשרי ה'תרכ"ג, 17 באוקטובר 1862 – א' בסיוון ה'תרע"ג, 6 ביוני 1913) היה רבה של הקהילה היהודית בעיירה סאין או סינרוואראליה (סעיני-וואראהל)  שבמרמורש, אז באימפריה האוסטרו-הונגרית, כיום בשטח רומניה. לאחר מותו יצא ספר שו"ת שלו בשם משיב טעם.
ביוגרפיה

נולד בשנת ה'תרכ"ג, 1862, לגרשון וולף בנט, ולחנה שרה, בתו של הרב שלמה גאנצפריד. בצעירותו למד אצל סבו הרב גאנצפריד, וכן אצל רבי שמחה בונם סופר בעל "שבט סופר" ואצל רבי חיים צבי מנהיימר.
נשא לאישה את חיה רבקה, בתו של הרב אברהם יצחק גליק מחבר שו"ת יד יצחק. בשנת ה'תרמ"ט (1889) התמנה לרב העיר סאין או סינרוואראליה (וואראהל (סאיני)) והגליל, בחבל מרמורש שבצפון טרנסילבניה.
נפטר בר"ח סיוון בשנת ה'תרע"ג, בגיל 50.
ספריו

חיבר ספרים רבים שרובם הגדול לא ראו אור. ספרו שו"ת משיב טעם, שיצא ביד עם דרשותיו ספר דובר אמת, יצאו לאור על ידי נכדיו בשנת תשמ"ה.
הערות שוליים

↑  בהסכמות ובהקדמה לספר, משיב טעם, עמ' 3 והלאה
| --- | --- |
בקרת זהויות :  NLI: 987007508021305171  VIAF: 308273872   WorldCat (עם VIAF): 308273872 
ערך זה הוא קצרמרבנושא רבנים. אתם מוזמנים לתרום לוויקיפדיה ו.
מוליך למחצה דו-ממדי

מוליך למחצה דו־ממדי (2D semiconductor) הוא משפחה של מוליכים למחצה טבעיים בעובי בסדר גודל אטומי. גים, נובוסלוב ואחרים היו חלוצי התחום כאשר בשנת 2004 דיווחו על חומר מוליך למחצה חדש שיקרא גרפן, אשר בנוי משכבה אטומית של אטומי פחמן המסודרים בשריג דמוי חלת דבש. מוליכים למחצה בשכבה דו-ממדית הוא תחום ייחודי עקב התכונות החשמליות שנוצרות בו.
חומרים דו-ממדיים > גרפן

לגרפן, המורכב מיריעות בודדות של אטומי פחמן, ניידות אלקטרונים ומוליכות תרמית גבוהים. בגרפן פער האנרגיה אינו קיים עקב הימצאות קונוסי דיראק, מה שמייצר אתגר בתחום האלקטרוניקה שתכונות ההולכה בו אינן נשלטות במלואן. שכבות ננומטריות של אלמנטים טור IV אחרים (Si, Ge ו-Sn) מציגים מאפיינים מבניים ואלקטרוניים הדומים לגרפן.
חומרים דו-ממדיים > בוריד ניטריד הקסגונלי

בורון ניטריד חד-שכבתי משושה (h-BN) הוא מבודד עם פער אנרגיה גבוה (5.97 eV). עם זאת, הוא יכול גם לתפקד כמוליך למחצה עם מוליכות משופרת בשל הקצוות החדים במבנה הזיגזג שלו וכן באמצעות היעדרויות. h-BN משמש לעיתים קרובות כמצע וכמבודד. ל-h-BN יש גם מוליכות תרמית גדולה.
חומרים דו-ממדיים > מתכות מעבר דיכלכוגנידית

שכבות אטומיות של מתכת דיכלכוגנידית (dichalcogenide), כמו TMD או TMDC, הן סוג של חומרים דו-ממדיים בעלי הנוסחה הכימית MX 2, כאשר M מייצג מתכות מעבר מקבוצה VI, V ו-VI, ו-X מייצג כלכוגן כגון גופרית, סלניום או טלוריום. כל שכבה בעלת קשרים כימיים חזקים בינה לבין עצמה, אבל חלשים בין שכבות. לכן, ניתן לקלף (exfoliate) בקלות את אותן מתכות לשכבות דקות אטומיות. חומרים אלו בעלי מאפיינים אופטיים וחשמליים התלויי בעובי השכבה. כאשר אלו בשכבה בודדת, פער האנריגה של חלק מחומרים אלו עובר מעקיף לישיר, מה שמוביל ליישומים נרחבים באלקטרואופטיקה, ומחשוב קוונטי.
סינתזה

מוליכים למחצה דו-ממדים מסונתזים לעיתים קרובות בשיטת CVD. מכיוון ש־CVD יכול לספק גידול שכבתי בשטח רחב, ובצורה איכותית ומבוקרת היטב. כאשר מייצרים התקנים על ידי מספר שכבות חד-ממדיות אחת על גבי השנייה, משתמשים לעיתים קרובות בשיטת אקספוליאציה.‏
הערות שוליים

↑  Novoselov, K. S. (2004). "Electric Field Effect in Atomically Thin Carbon Films". Science. 306 (5696): 666–669. arXiv:cond-mat/0410550. Bibcode:2004Sci...306..666N. doi:10.1126/science.1102896. ISSN 0036-8075. PMID 15499015.
1 2  Radisavljevic, B.; Radenovic, A.; Brivio, J.; Giacometti, V.; Kis, A. (2011). "Single-layer MoS2 transistors". Nature Nanotechnology. 6 (3): 147–150. Bibcode:2011NatNa...6..147R. doi:10.1038/nnano.2010.279. PMID 21278752.
↑  Garcia, J. C.; de Lima, D. B.; Assali, L. V. C.; Justo, J. F. (2011). "Group IV graphene- and graphane-like nanosheets". J. Phys. Chem. C. 115 (27): 13242. arXiv:1204.2875. doi:10.1021/jp203657w.
↑  Dean, C. R.; Young, A. F.; Meric, I.; Lee, C.; Wang, L.; Sorgenfrei, S.; Watanabe, K.; Taniguchi, T.; Kim, P. (2010). "Boron nitride substrates for high-quality graphene electronics". Nature Nanotechnology. 5 (10): 722–726. arXiv:1005.4917. Bibcode:2010NatNa...5..722D. doi:10.1038/nnano.2010.172. ISSN 1748-3387. PMID 20729834.
1 2  Wang, Qing Hua; Kalantar-Zadeh, Kourosh; Kis, Andras; Coleman, Jonathan N.; Strano, Michael S. (2012). "Electronics and optoelectronics of two-dimensional transition metal dichalcogenides". Nature Nanotechnology. 7 (11): 699–712. Bibcode:2012NatNa...7..699W. doi:10.1038/nnano.2012.193. ISSN 1748-3387. PMID 23132225.
↑  Kuc, A.; Zibouche, N.; Heine, T. (2011). "Influence of quantum confinement on the electronic structure of the transition metal sulfideTS2". Physical Review B. 83 (24): 245213. arXiv:1104.3670. Bibcode:2011PhRvB..83x5213K. doi:10.1103/PhysRevB.83.245213. ISSN 1098-0121.
↑  Wilson, J.A.; Yoffe, A.D. (1969). "The transition metal dichalcogenides discussion and interpretation of the observed optical, electrical and structural properties". Advances in Physics. 18 (73): 193–335. Bibcode:1969AdPhy..18..193W. doi:10.1080/00018736900101307. ISSN 0001-8732.
↑  Yoffe, A D (1973). "Layer Compounds". Annual Review of Materials Science. 3 (1): 147–170. Bibcode:1973AnRMS...3..147Y. doi:10.1146/annurev.ms.03.080173.001051. ISSN 0084-6600.
↑  B. Lucatto;  et al. (2019). "Charge qubit in van der Waals heterostructures". Physical Review B. 100 (12): 121406. arXiv:1904.10785. doi:10.1103/PhysRevB.100.121406.
↑  Duan, Xidong; Wang, Chen; Shaw, Jonathan C.; Cheng, Rui; Chen, Yu; Li, Honglai; Wu, Xueping; Tang, Ying; Zhang, Qinling (2014). "Lateral epitaxial growth of two-dimensional layered semiconductor heterojunctions". Nature Nanotechnology. 9 (12): 1024–1030. Bibcode:2014NatNa...9.1024D. doi:10.1038/nnano.2014.222. ISSN 1748-3387. PMID 25262331.
↑  Geim, A. K.; Grigorieva, I. V. (2013). "Van der Waals heterostructures". Nature. 499 (7459): 419–425. arXiv:1307.6718. doi:10.1038/nature12385. ISSN 0028-0836. PMID 23887427.
גרפן חד שכבתי
מבנה שכבתי של h-BN
מבנה שכבתי של MoS 2
מערכת CVD לסינתזה של MoS 2
יעל גרמן (מוזיקאית)

| --- | --- |

יעל גרמן, 2005
 לידה:  23 בדצמבר 1947 (בת 77)
 מוקד פעילות:  תל אביב, ישראל
 תקופת הפעילות:  מ-1976
 עיסוק:  מלחינה
 סוגה:  זמר עברי ג'אז קלאסי
 שפה מועדפת:  עברית 
 חברת תקליטים:  הפקה פרטית
 אתר רשמי
 
יעל גרמן (נולדה ב-23 בדצמבר 1947) היא מוזיקאית ישראלית, שעוסקת בעיקר בהלחנת שירי משוררים ובניצוח על מקהלות.
ביוגרפיה

יעל גרמן נולדה לצבי גרמן, איש ארגון ההגנה וקצין בכיר בצה"ל, ולזהבה, שעבדה כמנהלת בית הספר "נווה מגן" ברמת השרון.
גרמן למדה במדרשה למוזיקה בתל אביב ואצל המלחינים צבי אבני ויצחק סדאי. היא התפרסמה לראשונה באמצע שנות ה-70, בעקבות שיתוף הפעולה עם הזמרת נורית גלרון. גרמן השתתפה בהופעותיה הראשונות של גלרון, כשהיא מלווה אותה בפסנתר. לחניה של גרמן משלבים השפעות ג'אז, בוסה נובה ומוזיקה קלאסית.
זמרים ישראלים רבים ביצעו משיריה, ביניהם: נורית גלרון, שושנה דמארי, דויד ברוזה, ריקי גל, דפנה ארמוני, אורה זיטנר, סנדרה ג'ונסון, דודו זר, סוזי מילר, מזי כהן, מירי אלוני, אלינוער מואב ועוד.
גרמן הלחינה מוזיקה להצגות תיאטרון רבות, למחזות לילדים ולסרטי טלוויזיה.
מתגוררת במכבים ולה בת ובן.
ביוגרפיה > שנות השבעים: התחלה

בשנת 1976, בערב שערכה המשוררת דליה הרץ, ביצע דויד ברוזה שני שירים שהלחינה יעל גרמן: "שיג" ו"דברים".
באותה שנה (1976) הלחינה יעל גרמן לנורית גלרון את השיר: "ברכי נפשי" לפסטיבל הזמר החסידי השמיני תשל"ז (מילים מתוך תהילים ק"ד). בהמשך (1976) הלחינה גרמן את השיר "אולי מחר", בעיבודו של אלכס וייס, לאלבום משיריה של לאה גולדברג בשם "את תלכי בשדה", שהוציאה חברת התקליטים CBS.
בשנת 1978 יצא אלבומה הראשון של נורית גלרון ובו חמישה שירים שהלחינה יעל גרמן: "אולי מחר" שהוקלט ב-1976 (מילים: לאה גולדברג), "בוא אלי" (מילים: רונית וייס, עיבוד: מתי כספי), "הנך סתורת שמלות" (מילים: אמיר גלבוע, עיבוד: יוני רכטר), "ווקליזה" (אינסטרומנטלי, עיבוד: עדי רנרט), "כשהייתי ציפור ביער" (מילים: אברהם חלפי).
בשנת 1979 הלחינה גרמן לנורית גלרון את השיר "לו מאה כובעים" (מילים: אמיר גלבוע, עיבוד: רמי לוין). השיר יצא באלבום ההופעה של נורית גלרון על-ידי חברת התקליטים CBS.
בהמשך (1979) כתבה את מוזיקת הרקע למחזה "פאולה" לתיאטרון הקאמרי. את המחזה כתב ערן פרייס וביים חנן שניר. שחקנים: יצחק חזקיה, עידית צור ושמעון בן ארי.
באותה השנה (1979) הלחינה את השירים למחזה "והילד הזה הוא אני" לתיאטרון הקומה השלישית, על פי ספריהם של יהודה אטלס ושולמית הר אבן. עריכה ובימוי: מוטי סנדק. שחקני המחזה: לבנה פינקלשטיין, רחל רביד, יוני לוקס ועוד. כמו כן הלחינה את שירי ההצגה "כרטיס לכיוון אחד" בתיאטרון בית הובן. את המחזה כתבו וביימו: חנן יבין ונפתלי יבין. שחקנים: שמואל וולף, מירי פביאן ועוד. בסוף שנת 1979 הלחינה את שירי הצגת הילדים "ידידי טינטן" בתיאטרון הזמן, על פי ספריה של מרים ילן שטקליס. עריכה ובימוי: מוטי סנדק. שחקנים: שוש מרציאנו, איציק סיידוף, עמי ויינברג ועוד.
ביוגרפיה > שנות התשעים והלאה

בשנת 1991 זכתה יעל גרמן בפרס נוצת הזהב של אקו"ם על הלחנת מחזור השירים של אלזה לסקר-שילר בתרגומו של יהודה עמיחי.
בשנת 1995 גרמן ניצלה את כספי הפרס להפקת דיסק ששמו: "בוא אלי בליל", שכלל 5 שירים שהלחינה גרמן בביצועה של אלינוער מואב. השירים: "אל טריסטאן", "אני עצובה", "בחשאי בלילה", "בערב", "בוא אלי בליל".
בשנת 2001 הוציאה יעל גרמן אלבום שירים שהלחינה שנקרא: "אישה של קרח אישה של אש". מבצעי השירים באלבום: נורית גלרון, שרונה נסטוביץ', מומי לוי, איריס פורטוגלי, ענת קדם, סתיו גרמן, ורד גובר ואילן וייל. כותבי המילים לאלבום: אהוד מנור, יונתן רטוש, יהודה עמיחי, חמוטל בן זאב, יהונתן גפן, חוה יעקובר ועוד.
בשנת 2002 הוציאה גרמן את האלבום: "מה יש לי בכף היד - שירי משחק". באלבום היו 18 שירי ילדים שהלחינה גרמן. כל השירים בוצעו על ידי רביעיית נענה: איילה דותן, יעל אילת, שלומית תמיר בן ארי ויעל גרמן. בהמשך (2002) הוציאה גרמן את האלבום: "מה קורה?" עם רביעיית נענה בעיבודים של יאיר סתוי. האלבום הכיל 14 שירים שאת חלקם הלחינה גרמן וחלקם היו חידושים לשירים אחרים. בין שירי האלבום: "מקסיקו" (מילים ולחן: אביב גפן), "בואי נגיד" (מילים ולחן: אלון אולארצ'יק), "אלה" (מילים ולחן: שלום חנוך), "העיקר זה הרומנטיקה" (עלי מוהר - יוני רכטר) ועוד.
באותה השנה (2002) הלחינה וביימה גרמן את שירי הצגת הילדים: "הקול קורה פה", על פי שירי משחק לילדי הגן. שרות ומשחקות: רביעיית נענה.
בשנת 2005 הוציאה גרמן את האלבום: "ילדה לאן תעופי". האלבום הכיל 15 שירים חדשים שהלחינה. בין משתתפי הפרויקט: עופר כלף, מומי לוי, לימור עובד, ורד גובר ואיריס פורטוגלי. בין כותבי המילים לאלבום: אברהם חלפי, שלומית כהן אסיף, חמוטל בן זאב ורחל שפירא.
בשנת 2006 הלחינה והפיקה גרמן אלבום לילדים בשם: "מילמילים" - אלבום זה נכתב על פי מילים ראשונות עבור פעוטות ובו קטעים קצרים המשלבים בין מוזיקה רגועה המתאימה להאזנה לזאטוטים ובין המילים הראשונות הנאמרות על ידם. את שירי האלבום מבצעת רביעיית נענה.
בשנת 2011 הוציאה יעל גרמן את האלבום: "גן תשוקותי" ובו 17 שירים שהלחינה. בין כותבי המילים לשירים: יהודה עמיחי, לאה גולדברג, דוד אבידן ועוד. מבצעי השירים באלבום: ששי קשת, נורית גלרון, סתיו גרמן, מומי לוי, רעות יהודאי, לירון פלד, רוני גינוסר, רע לבנת ויעל גרמן בעצמה.
בשנת 2015 הוציאה יעל גרמן את האלבום: "נוגעת" ובו 16 שירים חדשים שהלחינה. הזמרים שלקחו חלק בפרויקט: סתיו גרמן, רע לבנת, רעות יהודאי, רוני גינוסר, שלומית תמיר בן ארי ויעל גרמן בעצמה. בין כותבי המילים: יורם טהרלב, לאה גולדברג, חמוטל בן זאב ויהודה עמיחי.
בשנת 2016 יצא האלבום: "מתחת לכובע" ובו 15 שירי ילדים שהלחינה יעל גרמן. הזמרים באלבום היו: סתיו גרמן, זוהר בדש, שלומית תמיר בן ארי ויעל גרמן. כותבי המילים לאלבום: שלומית כהן אסיף, לאה גולדברג, עודד גיורי, עודד בורלא, מיכל סנונית, אילת שדה ועוד. בשנת 2017 ביימה גרמן מופע לילדים משירי האלבום, בו השתתפו סתיו גרמן ועודד סנדטש.
בשנת 2020 ביצעה והלחינה גרמן ארבעה שירים וסיפורים שכתבה רינת הופר: "אילת מטיילת", "חנן הגנן", "מפלצת סגולה" ו"שבלול בצנצנת".
בשנת 2021 הקליטה הזמרת רויטל רביב ארבעה שירים שהלחינה גרמן למילים של המשוררת היפנית טויו שיבטה: "אל תיפול רוחך", "זיכרון", "מילים", "שמיים". את הטקסטים בעברית כתב איתן בולוקון. בהמשך שנת 2021 הוקם ערוץ היוטיוב הרשמי של יעל גרמן ובו מעל 260 ביצועים לשירים שהלחינה.
גרמן מנהלת את "רביעיית נענה", רביעיית זמרות, בהן היא עצמה לוקחת חלק, המבצעת שירים שהלחינה או שירים ישראליים בעיבודה.
דיסקוגרפיה

אלינוער מואב - בוא אלי בליל - שירי אלזה לסקר שילר - לחני יעל גרמן - 1995
אישה של קרח אישה של אש - מלחניה של יעל גרמן - 2001
רביעיית נענה - מה יש לי בכף היד - שירי משחק - לחני יעל גרמן - 2002
רביעיית נענה - מה קורה? - 2002
ילדה לאן תעופי - פרויקט מלחניה של יעל גרמן - 2005
רביעיית נענה - מילמילים - לחני יעל גרמן - 2006
גן תשוקותי - פרויקט מלחניה של יעל גרמן לשירי משוררים - 2011
נוגעת - פרויקט מלחניה של יעל גרמן - 2015
מתחת לכובע - אלבום לילדים מלחניה של יעל גרמן - 2016
אלבומים בהם הופיעו שיריה

את תלכי בשדה - משירי לאה גולדברג - 1976
פסטיבל הזמר החסידי מספר 8 תשל"ז - 1976
נורית גלרון - נורית גלרון - 1978
נורית גלרון - בהופעה חיה - 1979
דליה פרידלנד וחברים - אבל הבטן מסתירה - 1983
רחוב סומסום מס' 1 - קטעים מתוך סדרת הטלוויזיה - 1984
רינה בר אל - ופתע את - 1985
מחשבות שאינן רוצות לישון - מלחניה של יעל גרמן - 1986
רינה בר אל - ואת לא כאן - 1987
ניצה קרייתי - באמצע המישור - 1988
נורית גלרון ויוסי בנאי - ציפור הנפש - 1988
מוזיקה להצגות, מופעים וסרטים

פאולה - התיאטרון הקאמרי, 1979
והילד הזה הוא אני (הצגת ילדים) - הקומה השלישית, 1979
כרטיס לכיוון אחד - תיאטרון בית הובן, 1979
ידידי טינטן (הצגת ילדים) - תיאטרון הזמן, 1979
בהגשה עצמית - תיאטרון בית הובן - מופע משיריהן של עירית בולקא ויעל גרמן, 1980
לא תודה, לא סליחה, לא בבקשה - מחלקת דרמה סמינר הקיבוצים, 1980
רשומון (על פי הסרט רשומון) - החוג לתיאטרון באוניברסיטת תל אביב, 1980
שלוש מתנות - על פי י.ל. פרץ - החוג לתיאטרון באוניברסיטת תל אביב, 1980
חצי ליצן חצי מכשפה (מחזמר לילדים) - בית ספר לאמנות הבמה הבוסתן, 1980
למשל קרילוב (הצגת ילדים) - תיאטרון הילדים והנוער, 1980
כובעים (הצגת ילדים) - מוזיאון תל אביב ותיאטרון המזודה, 1981
ערב משירי יונתן רטוש - צוותא וגלי צה"ל, 1981
ערב משירי יהודה עמיחי - צוותא וגלי צה"ל, 1981
בשכנות כמעט טובה ערב משירי מוטי בהרב - צוותא, 1981
מראות - סרט טלוויזיה - לקראת הפרידה מסיני - רשות השידור, 1981
בראשית ברא - פסטיבל עכו, 1981
הבלש שלומיאלי (הצגת ילדים) - תיאטרון הילדים והנוער, 1981
נכתב בגיר - מחלקת דרמה סמינר הקיבוצים, 1981
מחשבות שאינן רוצות לישון (הצגת ילדים) - תיאטרון המזודה, 1981
טלפון שבור - סרט קצר, 1982
מפחד מגע האושר - משיריה של סוזי רוסק אושרוב - צוותא, 1982
זהבה ושלושת בעליה - פסטיבל עכו וצוותא, 1984
שמור על הסוסים שלך - פסטיבל עכו, 1985
ארץ הפלאות של עליסה (הצגת ילדים), 1985
הקול קורה פה (הצגת ילדים), 2002
מתחת לכובע (הצגת ילדים), 2017
אוזבקים בפקיסטן

האוזבקים בפקיסטן הם קהילה המונה כ-280,000 נפש על פי הערכות. רוב חברי הקהילה הם מהגרים ממדינות מרכז אסיה, בעיקר מאוזבקיסטן ואפגניסטן, והם התיישבו בפקיסטן בעיקר בעקבות המלחמה בין ברית המועצות לאפגניסטן.
היסטוריה והתיישבות

הקהילה האוזבקית בפקיסטן מורכבת בעיקר מפליטים שהגיעו למדינה בעקבות  המלחמה בין ברית המועצות לאפגניסטן. בשנת 1981 חלק מהפליטים עברו לטורקיה והצטרפו לקהילות אוזבקיות בערים קייסרי, איזמיר, אנקרה וזייטינבורנו.
פיזור גאוגרפי

האוזבקים מתרכזים בעיקר בצפון-מערב פקיסטן, במחוזות ח'ייבר פח'טונח'ווה (בעיקר באזור פשאוור) וגילגיט-בלטיסטן. לפי הערכות, כ-7.3% מהאוכלוסייה האפגנית בפקיסטן היא ממוצא אוזבקי.
מעורבות בפעילות צבאית

בשנות ה-2000 וה-2010 פעלו באזורי השבטים הפדרליים של פקיסטן לוחמים אוזבקים שהשתייכו לאל-קאעדה, התנועה האסלאמית של אוזבקיסטן ואיחוד הג'יהאד האסלאמי. בשיא פעילותם נע מספרם בין 500 ל-5,000 לוחמים. בעקבות מבצע "זרב-אז-אזב" שערך צבא פקיסטן ב-2014, נהרגו רבים מהלוחמים או עברו לאזורי לחימה אחרים, בעיקר לסוריה. כיום נותרו בפקיסטן מאות בודדות של לוחמים זרים.
ראו גם

אוזבקיסטן
פקיסטן
הערות שוליים

↑  Joshua Project, Uzbek in Pakistan, joshuaproject.net (באנגלית)
↑  Audrey C. Shalinsky, Long Years of Exile: Central Asian Refugees in Afghanistan and Pakistan, University Press of America, 1994, ISBN 978-0-8191-9286-8. (באנגלית)
↑  Espace, populations, sociétés, Université des sciences et techniques de Lille, 2006. (בצרפתית)
↑  Islamist Uzbeks lead terrorists in Pakistan and Afghanistan, web.archive.org, ‏11 ביולי 2011
ערך זה הוא קצרמרבנושא פקיסטן. אתם מוזמנים לתרום לוויקיפדיה ו.
ירמולקה

יַרְמוּלְקָה (מיידיש: כיפה) היא פריט לבוש חסידי ירושלמי.
ילדים חסידיים חובשים ירמולקה
ילדים חסידיים חובשים ירמולקה בשכונת בתי אונגרין
בירושלים

כיפת הירמולקה זכתה לכינוי "כיפתם של הזברות" שכן סוג כיפה זו חובשים החסידים המשתייכים לחצרותיו של היישוב הישן בירושלים. מסורת חבישת הירמולקה היא ארוכת שנים בקרב החסידים הירושלמים וזו הפכה לסימן זיהוי בקרב הציבור החסידי ירושלמי. אמנם, התרגום המילולי של המילה ירמולקה הוא "כיפה", אך השימוש במילה "ירמולקה" מכוון לכיפת החסידים הספציפית הזו ולא לכיפות אחרות.
בחצרות חסידיות רבות כיפת הירמולקה היא חובה בקוד הלבוש של אותה חצר חסידית. ישנן חסידויות שהילדים והנערים לא יכולים להיכנס לבית הספר או לחדר ללא חבישת הירמולקה, המבדלת בינם לבין יתר הציבור החרדי שחובש בדרך כלל כיפות שחורות מקטיפה. לפעמים, בתוך הבית יש אפשרות לחבוש כיפה אחרת (בדרך כלל שחורה מקטיפה) אך יש המחמירים לחבוש את הירמולקה בכל זמן ומקום.
מקורה ומראה

בשל החובות שהשאירו אחריהם אנשי עליית רבי יהודה החסיד נאסר על יהודים אשכנזים להתגורר בירושלים. לפיכך, יהודים אשכנזים שרצו להתגורר בירושלים ולא רצו שיזהו אותם כאשכנזים העתיקו את מלבושי הקהילה הספרדית. בין פריטי הלבוש הייתה כיפת הירמולקה אשר מקורה מן הטָקִיָיה שהיא כיפת הצמר הלבנה.[דרוש מקור]
הירמולקה היא כיפת צמר סרוגה גדולה המכסה את רוב ראשו של החובש אותה. במקור, כיפת הירמולקה הייתה בגובה של כ-19 ס"מ וקוטרה היה כ-16 ס"מ. גם בגרסתה הנוכחית הירמולקה היא סרוגה מצמר ועשויה בעבודת יד. במרכזה של הכיפה ממוקם פונפון (ציצת שיער).
ראו גם

לבוש חרדי
לבוש חסידי ירושלמי
| לבוש חרדי |
| --- | --- | --- |
| ליטאים | מכנסים ארוכים • חולצה לבנה • חליפה קצרה • מגבעת קנייטש ובשבת עניבה נושאי משרות תורניות לובשים פראק ולעיתים גם הומבורג הנמנים עם חוג חזון איש (ואנשי ירושלים): חליפה ארוכה • מגבעת קנייטש או מגבעת עגולה |  |
| חסידים | בימות החול: מכנסים ארוכים (או קצר עם גרביים ארוכים שחורים, אצל חסידי גור הויזען אין די זאקען) • חולצה לבנה • חליפה ארוכה • מגבעת לבד עגולה או כובע סמט • גרטל בשבתות וימים טובים: מכנסים ארוכים (או קצר עם גרביים ארוכים לבנים) • חולצה לבנה • קפוטה • כובע פרווה (שטריימל או ספודיק אצל חסידי פולין). יוצאים מן הכלל הם חסידי חב"ד הלובשים סירטוק ומגבעת קנייטש |  |
| חסידים ירושלמים | אברקיים • ירמולקה • ג'ובה • קאפטן ירושלמי • געלע קאפטן • גרטל ירושלמי |  |
יהדות חרדית
תישאר קרוב (מיני-סדרה)

| --- | --- |

 מבוסס על:  "תישאר קרוב" מאת הרלן קובן
 סוגה:  דרמת פשע
 כותבים:  הרלן קובן דני ברוקלהרסט
 בימוי:  דניאל אוהרה
 ארץ מקור:  הממלכה המאוחדת
 שפות:  אנגלית
 מספר עונות:  1 
 מספר פרקים:  8 
 הפקה
 מפיק:  ג'ולייט צ'ארלסוורת
 מפיקים בפועל:  דני ברוקלהרסט הרלן קובן ניקולא שינדלר ריצ'רד פי
 חברת הפקה:  Red Production Company
 הפצה:  נטפליקס
 צלמים:  חוליו ביקארי
 שידור
 רשת שידור:  נטפליקס
 תקופת שידור מקורית:  31 בדצמבר 2021 – הווה 
 קישורים חיצוניים
 דף התוכנית ב-IMDb
 
תישאר קרוב (באנגלית: Stay Close) היא מיני-סדרת דרמת פשע בריטית המבוססת על ספרו של הרלן קובן באותו השם שיצא לאור בשנת 2012, שהופק על ידי "Red Production Company" עבור שירות הזרמת המדיה נטפליקס.
המיני-סדרה עלתה לשידור ב-31 בדצמבר 2021.
צוות השחקנים והדמויות

קוש ג'ומבו – מייגן
ג'יימס נסביט – ברום
ריצ'רד ארמיטאג' – ריי
אדי איזרד – הארי
ג'ו ג'וינר – ארין קרטרייט
ג'וזף קרקור – פסטר
שרה פאריש – לוריין
דניאל פרנסיס – דייב שו
דילן פרנסיס – ג'ורדן שו
אנדי אושו – סימונה
בת'אני אנטוניה – קיילי שו
רייצ'ל אנדרוז – בי
פופי גילברט – ברבי
יואי אוגריידי – קן
פיליפ גאסקוין – המפקח הראשי גארי בלייקפילד
הפקה > רקע

באוגוסט 2018, הרלן קובן חתם על הסכם בן חמש שנים עם נטפליקס, במסגרתו 14 מספריו יעובדו כסדרות מקור של השירות והוא ישמש כמפיק בכל העיבודים המופקים.
זה כל כך תענוג לצאת לעוד נסיעה מרתקת עם הרלן [קובן], דני [ברוקלהרסט] וניקולה [שינדלר], כשאנחנו צוללים לתוך סיפור חדש לגמרי על אנשים שמסתירים סודות מזעזעים ממשפחותיהם ומחבריהם הקרובים ביותר. אנו נרגשים לקבל שוב את ההזדמנות לפנק את צופי נטפליקס ברחבי העולם עם תעלומה מתגמלת שתשאיר אנשים ערים עד מאוחר בלילה.
הפקה > פיתוח

הפקתה של המיני-סדרה, שתכלול שמונה פרקים, הוכרזה על ידי נטפליקס באוקטובר 2020. באותה תקופה, הוכרז כי דני ברוקלהרסט יהיה אמון על כתיבת התסריט, וכי המיני-סדרה תבוים על ידי דניאל אוהרה.
הפקה > ליהוק

באוקטובר 2020, נמסר כי כוש ג'מבו, ג'יימס נסביט, ריצ'רד ארמיטאג' ושרה פאריש לוהקו לצוות השחקנים הראשי. בפברואר 2021, נמסר על ליהוקם של חברי צוות השחקנים המלא,בהם אדי איזרד, אנדי אושו, דניאל פרנסיס, ג'ו ג'וינר, בת'אני אנטוניה ורייצ'ל אנדרוז.
הפקה > צילומים

צילומי המיני-סדרה החלו ב-18 בפברואר 2021 ותמו ב-30 ביולי 2021. הצילומים התקיימו במנצ'סטר וסביבתה, בבלקפול וצפון מערב בריטניה.